मेसीको २ गोलमा बार्सिलोना विजयी
लियोनेल मेसीले पहिलो हाफमा पेनाल्टी चुकाएपनि दोस्रो हाफमा दुई गोल गरेपछि ला लिगमा बार्सिलोनाले अलाभेलाई २-०ले पराजित गर्यो । शनिबार नै भएको अर्को खेलमा एटलटिको म्याड्रिडले लास पाल्मासलाई ५-१ले हरायो ।
बार्सिलोना — लियोनेल मेसीले पहिलो हाफमा पेनाल्टी चुकाएपनि दोस्रो हाफमा दुई गोल गरेपछि ला लिगमा बार्सिलोनाले अलाभेलाई २-०ले पराजित गर्यो । शनिबार नै भएको अर्को खेलमा एटलटिको म्याड्रिडले लास पाल्मासलाई ५-१ले हरायो ।गत साता बार्सिलोनाले बेटिसलाई २-०ले हराउँदा गोल गर्न नसकेका मेसीको ३ ओटा प्रहार पोस्टमा लागेको थियो । अलाभेसविरुद्ध ४१ औं मिनेटमा जेरार्ड पिकेलाई फाउल हानेपछि पाएको पेनाल्टी गोलरक्षक फर्नान्डो पचेकोले बचाए ।मेसीले ५५औं मिनेटमा हानेको प्रहार डिफेन्डरलाई छुँदै गोलमा परिणत भएको थियो । त्यसको ११ मिनेटपछि मेसीले दोस्रो गोल गर्दै बार्सिलोनाको जित पक्का गरे । एटलेटिकोले अवे मैदानमा खेलिएको खेलमा सुरुआती ५ मिनेटमै २ गोलको अग्रता बनायो । एन्जल कोरिया र यानिक करासकोले एटलेटिकोलाई अग्रता दिलाएका थिए । दोस्रो हाफमा कोकेले २ गोल गरेपछि म्याड्रिडको अग्रता बढेको थियो । थोमस पार्टले अर्को गोल थप्दा घरेलु टोलीका फरवार्ड जोनाथन भिएराको पेनाल्टी गोलरक्षक यान ओब्लाकले रोके ।